穆子岩

穆子岩（），河南郡洛阳县人（今河南省洛阳市东）人，司空、录尚书、长乐王穆亮之孙，太保、大将军、顿丘王穆绍之子。

穆子岩以给事中为起家官，后转任司徒记室参军，改任左将军、太原郡太守，又改任朱衣直阁、司徒谘议参军。武定七年十二月十八日（550年1月21日）穆子岩在邺城去世，虚岁三十五，武定八年五月己酉朔十三日辛酉（550年6月12日）葬于邺城西门西门豹祠之曲，其墓志铭拓片藏于北京图书馆《魏书·卷二十七·列传第十五》：子岩，武定中，司徒谘议参军。《汉魏南北朝墓志汇编》：魏故太原太守穆公墓志」公讳子岩，姓穆氏，河南洛阳人。实膺茂祉，早协昌运，丰沛既迁，关」河是宅。迺祖以降，世诞民英，公王代起，蕃牧联事。望烛两都，荣高」七叶，公族之大，莫或斯拟。祖司空录尚书长乐王亮。考太保大将」军顿丘王绍。追毛毕之佐周，怀□禹之匡汉，家图国史，可得详言。」公资气辰象，禀灵川岳，幼诞珪璋，夙标誉望，学山学海，宗圣宗儒。」峰碣与千刃比高，波源与万顷同极。爱仁好士，存旧笃终，雅洞篇章，尤晓音律。正始之风弗坠，建安之体真存。蔡邕可以致书，卫瓘」宜其命子。释褐给事中转司徒记室参军。振缨华闼，参文盛府。缙」绅伫其高义，冠冕揖其清猷。匪直增辉衮席，式亮槐采。允当世之」龙门，属通人之水镜。我皇留情俗弊，笃怀民隐，日旰罢朝，思弘吏」职。出除左将军太原太守。昔侯黄两霸，妙辩享鲜之术。诗畿二杜，」深达製锦之方。公兼彼四政，肃兹千里，期月有成，颂声载路。稍迁」朱衣直阁司徒谘议参军。若华方映，扶摇未耸，天津急其夜波，地」游骛其晓轴。武定七年十二月十八日，春秋卅有五，遘疾卒于邺」京。玉树长埋，痛深终古，市朝含识，莫不堕泪。粤以八年岁次庚午」五月己酉朔十三日辛酉卜窆于邺都之西门豹祠之曲。呜呼」哀哉。斧柯潜坏，桑田屡改，松柏为薪，碑表非固，敬刊幽石，永窴穷」泉。其词曰：」濬哲有祥，昭假不已，于赫著姓，克隆载祀。贞王之孙，匡王之子，衮」章弈叶，声明继轨。积庆允釐，励德在兹，耽耽大夏，绣拱云楣。道有」必贯，学靡常师，纷纶艺业，掩映文词。九皋初响，八翼方振，佐铉教」宽，治邦河润。直宿云陛，匪躬克慎，讽议台阶，谦光逾峻。摛藻问服，」绝翰感麟，茫茫天道，𣨙我哲人。泉灯一夜，垄树无春，千秋万祀，永」播芳尘。。

家庭

参考资料

Category:河南穆氏